หุ้นโซลปิดลบ 0.04% ตลาดจับตาประชุมเฟด,การเมืองโสมขาว
หุ้นโซลปิดลบ 0.04% ตลาดจับตาประชุมเฟด,การเมืองโสมขาว
1 พ.ย. 2559

ดัชนีคอมโพสิตตลาดหุ้นเกาหลีใต้ปิดลบในวันนี้ เนื่องจากนักลงทุนปลีกตัวออกนอกตลาดเพื่อจับตาการประชุมของธนาคารกลางสหรัฐ (เฟด) และสถานการณ์การเมืองของเกาหลีใต้ ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ลดลง 0.80 จุด หรือ -0.04% ปิดที่ 2,007.39 จุด โดยมีปริมาณการซื้อขายปานกลาง 318 ล้านหุ้น มูลค่า 4.21 ล้านล้านวอน (3.69 พันล้านดอลลาร์) โดยมีหุ้นลบมากกว่าหุ้นบวกในสัดส่วน 416 ต่อ 318
สื่อท้องถิ่นของเกาหลีใต้รายงานว่า นางชเว ซุน ชิล เพื่อนคนสนิทของนางปาร์ค กึน เฮ ประธานาธิบดีเกาหลีใต้ ที่ต้องสงสัยว่าก้าวก่ายกิจการของรัฐ ถูกจับกุมฉุกเฉินหลังการสอบปากคำโดยอัยการเป็นเวลาหลายชั่วโมง เนื่องจากเกรงว่านางชเวจะหลบหนีและทำลายหลักฐาน 